
Javna razgrnitev osnutka gozdnogospodarskega načrta gozdnogospodarske enote Krakovo (2026-2035)

Obveščamo Vas, da je bil na podlagi drugega odstavka 14. člena Zakona o gozdovih (Ur. l. RS št. 30/93, 13/98-odl. US, 56/99-ZON, 67/02, 110/02-ZGO-1, 115/06-ORZG40, 110/07, 8/10-ZSKZ-B, 106/10, 63/13, 101/13-ZDavNepr, 17/14, 22/14-odl. US, 24/15, 9/16-ZGGLRS, 77/16, 203/20-ZIUPOPDVE, 78/23-ZUNPEOVE, 95/23-ZIUOPZP in 85/25) izdan 'Sklep o javni razgrnitvi osnutka gozdnogospodarskega načrta gozdnogospodarske enote Krakovo (2026-2035)'. 

Sklep o javni razgrnitvi GGN GGE Krakovo je objavljen na enotnem spletišču državne uprave: https://www.gov.si/zbirke/javne-objave/.

Osnutek gozdnogospodarskega načrta gozdnogospodarske enote Krakovo bo razgrnjen od 6.8. – 19.8.2026 v prostorih Zavoda za gozdove Slovenije, Krajevne enote Kostanjevica, Oražnova ulica 3, 8311 Kostanjevica na Krki, vsak delovni dan od ponedeljka do petka od 8.00 - 9.00. 

Vljudno Vas vabimo tudi na javno obravnavo, ki bo v

sredo, 12. avgusta ob 9.00 uri
v sejni sobi Zavoda za gozdove Slovenije, Območne enote Brežice, Cesta bratov Milavcev 61, 8250 Brežice. Na javni obravnavi vam bomo predstavili gozdove v enoti in program gospodarjenja za prihodnje desetletje. Javno obravnavo bomo zaključili predvidoma ob 11.00 uri. 

Vabljeni!











Gregor Bogovič 

